Laurus nobilis

Para sa ibang gamit, tingnan ang laurel (paglilinaw).

Ang laurel (Laurus nobilis, Lauraceae; Ingles: bay leaf o bay laurel), na kilala rin bilang true laurel [literal na salin: tunay na laurel], sweet bay, Grecian laurel [laurel ng Gresya], o bay tree, ay isang mabango at laging-lunting puno o malaking palumpong na tumataas hanggang 10–18 m, at katutubo sa rehiyon ng Mediteranyo. 

Humahaba ng 6 hanggang 12 cm ang mga dahon na may lapad namang 2 hanggang 4 cm.  Katangian na ng mga dahong ito ang pagkakaroon ng mga paliku-liko at makulubot na mga gilid.  May lalaki at babae ang mga bulaklak ng halamang ito, na tumutubo sa magkahiwalay na halaman.  Mapusyaw na dilawang-lunti ang bawat bulaklak nito na may diyametrong 1 cm, na tumutubong magkapares katabi ng isang dahon.  Maliit na maitim ang itsura ng bunga nito na may habang 1 cm, at naglalaman ng isang buto.

Mga sanggunian

Kaurian:Laurel
Kaurian:Lauraceae